**Projektas**



**DRUSKININKŲ SAVIVALDYBĖS MERAS**

# POTVARKIS

**DĖL ŽEMĖS SKLYPO GARDINO G. 3A, DRUSKININKUOSE DETALIOJO PLANO KEITIMO**

2024 m. d. Nr.

Druskininkai

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Teritorijų planavimo įstatymo 24 straipsnio 5 dalimi ir 28 straipsnio 1 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr.1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“ 9 punktu, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“ 246 ir 313 punktais bei atsižvelgdamas į viešosios įstaigos Druskininkų turizmo ir verslo informacijos centro 2024 m. kovo 26 d. gautą prašymą,

p r a d e d u Žemės sklypo Druskininkuose, Gardino g. 3A detaliojo plano keitimą, iniciatoriaus lėšomis, kurio tikslas – miško žemę paversti kitomis naudmenomis; pertvarkyti žemės sklypo Gardino g. 3A ribas ir plotą, sudalinant teritoriją; suformuoti sklypus laisvoje valstybinėje žemėje ir prie registruotų statinių; pakeisti ir (ar) nustatyti teritorijos žemės naudojimo būdus, kitus privalomus ir papildomus teritorijos naudojimo reglamentus vadovaujantis Druskininkų savivaldybės bendrojo plano keitimo sprendiniais, nustatyti planuojamos teritorijos susisiekimo komunikacijas, o esant poreikiui naikinti esamus ir (ar) nustatyti naujus servitutus.

Šis potvarkis per vieną mėnesį nuo jo paskelbimo arba pranešimo apie viešojo administravimo subjekto veiksmus (atsisakymą atlikti veiksmus) suinteresuotai šaliai įteikimo dienos gali būti skundžiamas Lietuvos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui (A. Mickevičiaus g. 8A, Kaunas).

Savivaldybės meras Ričardas Malinauskas

Suderinta

Joana Verbickienė, Architektūros ir urbanistikos skyriaus vedėja

Ramūnas Augus, Teisės ir civilinės metrikacijos skyriaus vedėjo pavaduotojas

Vilma Jurgelevičienė, Savivaldybės administracijos direktorė

Juozas Bancevičius, tel. 8 313 52434, el. p. juozas.b@druskininkai.lt